Ultras

thumb
Ultras er en betegnelse på grupper av supportere, hovedsakelig innen fotball.

 Historie 
De første ultrasgruppene oppstod i Italia i 1960- og 70-årene og bestod av fotballsupportere i alderen 15–25 år. De skilte seg klart ut fra den klassiske modellen av en voksen fotballsupporter. De samlet seg i de billigste seksjonene av arenaene og hengte opp bannere med gruppens navn og gjerne navnet på den delen av tribunen de stod på. Ultrasenes klesstil var preget av , bombejakker og liknende. 

Fra starten av utmerket de seg spesielt gjennom deres nye stil å støtte laget på, og på sett og vis «delta» i kampen. Fra de brasilianske klackene kom bruken av trommer og fra England kom bruken av skjerf. På denne måten de tok mer del i kampen enn tidligere, og ble den «tolvte» spilleren. De tok i bruk forskjellige typer pyroteknikk, bengalske lys, bluss, røyk og raketter. Konseptet «tribunekoreografi» oppstod for første gang og ultrasgruppene ble mer organiserte. Koreografien, såkalt tifo, ble det som kjennetegner den italienske stilen. Store spektakulære fargerike show med visuell effekt.

 Tilhørighet 
Noen grupper baserte seg helt enkelt på å høre til et spesielt område i lagets by (kjernen i Sampdoria Ultras kom fra Genova-forstaden Sestri Ponente. Mange av deres medlemmer hørte allerede til politiske grupper eller rørsler og det var karakteristikken til disse ekstreme politiske gruppene, tilhørighetsfølelsen og kameratskapet som gjorde at gruppene stod såpass sterkt. Dette gjorde at gruppene på noen timer kunne samle flere hundre mann.

Et annet aspekt som er unikt for ultraser er den sterke seksjonsfølelsen. Mange seksjoner var opptatt av vanlige fanklubber som ble tvunget til å flytte flagget sitt for å gjøre plass til ultrasenes banner. Motivene på disse bannerne var for det meste ville dyr (løver, pantere og tigre), våpen og annet. 

For disse gruppene var det viktig at de skulle finansiere seg selv. De skulle ikke støttes av klubben og hadde ofte pengeinnsamlinger hvor alle ga litt. Alle medlemmene hadde sine egne oppgaver. Noen kjøpte maling, noen stoff, andre trommer og noen pyro.

 Norske ultrasgrupperinger 
 Bodø/Glimt – Ultras Bodø, Yngste
 Brann – Bergens Glade Gutter, Skb Youth, Lounge Boyz
 Fredrikstad – Yngrebanden Fredrikstad (2021–2025), Garnisonen (2024–), Garnisonen Yngre, Supras Fredrikstad (nedlagt 2023)
 Kristiansund BK – Fosna, 6500
 Lillestrøm Sportsklubb – Ultras Felt C ‘05, UFC Juniors, Custodes, 
 Lyn – Sønner af Christiania (Sac), Magistraten af Christiania (Mac), Mac Yngre
 Mjøndalen IF – Ultras Dala
 Molde FK – Gideon Fremad
 Moss FK – Legio Cornix, Moss yngste ultras (MY), Ultras Moss 1906
 Odds Ballklubb – Falkums Yngre (Nedlagt 2024),  Grenlandsalliansen (2023–)
 Rosenborg – Ultras Nidaros (UN) (1999–), FN13 (2013–)
 Sandefjord Fotball – Ultras Sandefjord (USF), Ultras Sandefjord Yngre (USY)
 Sarpsborg 08 – MXVI, MXVI Yngre, Sarpsborgs Lokale Gutter (SLG)
 Stabæk – Ultras 1912, Vestfronten 1363, Inferno '99, Bærumspøbler, Vestfronten Yngre
 Start – Ultras 1905, Christianssands Yngste
 Strømsgodset – Strømsø Fanatikere (2014–), Yngre (2019–), Scenario 
 Viking FK – 4020 Stavanger, Stavanger Yngre, Vecchia Guardia
 Vålerenga IF – Ikaros Oslo, Isko Boys, Enga Yngre, Isko Yngre, Ikaros Yngste, Enga Party Boys

Referanser

Kategori:Fotballkultur
Kategori:Subkulturer